Heavy Amount Stolen From Bank | Ranchi News in Hindi
Hindi News »Jharkhand News »Ranchi »News» Heavy Amount Stolen From Bank
पल भर में बैंक काउंटर से गायब हुआ 10 लाख रुपए से भरा बैग, चोर CCTV में कैद
Bhaskar News | Last Modified - Jan 18, 2018, 07:44 AM IST
कारोबारी अपने ड्राइवर को चाबी देकर वापस लौटा तो देखा उनका बैग गायब था ।
साहेबगंज(झारखंड).बुधवार को स्टेट बैंक ऑफ इंडिया के मुख्य शाखा के काउंटर में जमा करने के लिए रखे गए 10 लाख रुपयों से भरा बैग लेकर एक युवक फरार हो गया। यह घटना नगर थाना क्षेत्र स्थित बैंक मुख्य शाखा में दोपहर लगभग 12:45 बजे घटी। दिन-दहाड़े इस घटना से बैंक की सुरक्षा पर कई सवाल खड़े कर रहे हैं। बताया जाता है कि पेट्रोल पंप व्यवसायी कैलाश केजरीवाल एसबीआई साहेबगंज मुख्य शाखा में रुपए जमा करने आए थे। 10 लाख रुपयों से भरा बैग बैंक के काउंटर पर रखकर अपने ड्राइवर से बात कर रहे थे। इसी बीच उनके रुपए किसी ने चोरी कर लिए।
ड्राइवर को चाबी देने गए थे, वापस लौटकर देखा तो उनका बैग गायब
- घटना की सूचना मिलते ही पुलिस अधीक्षक धनंजय कुमार सिंह बैंक शाखा में पहुंचे और मामले की जांच की। पुलिस अधिकारियों ने व्यवसायी से पूछताछ की तथा बैंक में लगे सीसीटीवी कैमरे की जांच की। सीसीटीवी में रुपए लेकर भागता युवक भी दिखा जिसकी पहचान की जा रही है।
- पीड़ित कैलाश केजरीवाल ने बताया कि दोपहर 12:30 बजे के लगभग वह बैंक आए थे। पैसा को काउंटर पर रखकर थोड़ी देर के लिए अपने ड्राइवर को चाबी देने गए थे, वापस लौटकर देखा तो उनका बैग गायब था ।तत्काल इसकी सूचना उन्होंने बैंक कर्मचारियों को दी बैंक की ओर से पुलिस को इसकी सूचना दी गई।
एक नाबालिग और एक युवक संदेह के घेरे में
- शहर के बीच में स्थित नगर थाना क्षेत्र से महज 200 मीटर की दूरी पर हुई इस घटना के बाद से पुलिस बैंक शाखा में लगे सीसीटीवी फुटेज को खंगाल रही है। घटना की फुटेज सीसीटीवी में है। उसके आधार पर अपराधियों को चिन्हित करने का प्रयास किया जा रहा है। मामले में एक नाबालिग और एक युवक संदेह के घेरे में है।
- मिली जानकारी के अनुसार कैलाश केजरीवाल के साथ इस तरह की घटना पहले भी हो चुकी है। पहले भी व्यवसायी कैलाश केजरीवाल का 14 लाख रुपए उचक्कों ने उड़ा लिया था। उस मामले के बाद भी पुलिस के हाथ खाली ही हैं।
Web Title: Heavy Amount Stolen From Bank
महिला T-20: भारत ने पांचवां मैच 54 रन से जीता, साउथ अफ्रीका में पहली बार एक दौरे में दो सीरीज पर कब्जा Just Now